Bisarre Bieber: Wat's fout met Justin? | SARIE
Eers kry hy 'n tatoeëermerk op sy gesig en nóú weier hy om foto's saam met sy aanhangers te neem. Is sanger Justin Bieber besig om sy varkies een vir een te verloor?
Sy gedrag raak die afgelope tyd net al vreemder. Donderdag het hy in 'n openbare park in Boston opskudding veroorsaak toe hy kaalvoet daar aankom en op 'n boomtak gaan sit, berig Boston Globe.
And another video haha aww A video posted by JUSTIN BIEBER FANPAGE (@boysizzler) on May 11, 2016 at 2:47pm PDT
I don't want to sleep yet so here is a cute video of justin sitting in a tree A video posted by JUSTIN BIEBER FANPAGE (@boysizzler) on May 11, 2016 at 2:47pm PDT
Terwyl hy rustig gesit en musiek luister het, het aanhangers rondom die boom gestaan en probeer foto's neem.
Die vorige dag het hy op sosiale media geskryf dat hy niks meer foto's met aanhangers gaan neem nie.
"Ek voel soos 'n dier in die dieretuin. En ek wil nou my verstand kan behou," het hy in 'n lang boodskap geskryf.
Van sy aanhangers, oftewel Beliebers, was glad nie beïndruk met Justin se nuwe reël nie en het hom goed sleggesê.
Justin het nie gehuiwer om te reageer nie.
"Dis al manier hoe ek langer kan aangaan," het hy geskryf.
Hy is tans besig met die wêreldtoer vir sy derde album, Purpose. Alle ontmoetingsgeleenthede met aanhangers vir sy Purpose-toer is ook gekanselleer.
In 2007 het popsanger Britney Spears ook vreemde dinge aangevang – soos om haar kop kaal te skeer in 'n salon. Sy het jare ná die insident erken dat sy vasgevang en vervreemd gevoel het.